

**წლიური განაცხადის ფორმა (APS)**

**მერძეული ფერმის დაარსება თანამედროვე სტანდარტების შესაბამისად**

**პროექტი: „ინვესტირება უვნებელ და ხარისხიან მესაქონლეობაში“ (SQIL)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ა. შესავალი**

ამერიკის შეერთებული შტატების სოფლის მეურნეობის დეპარტამენტის (USDA) მიერ დაფინანსებული და Land O’Lakes Venture37-ის მიერ ფერმერთა ასოციაციასთან პარტნიორობით განხორციელებული პროექტი „ინვესტირება უვნებელ და ხარისხიან მესაქონლეობაში“ - შემდგომში SQIL, მიზნად ისახავს საქონლის ხორცისა და რძის პროდუქტების წარმოების გაზრდას და ბაზრებზე ხელმისაწვდომობის ამაღლებას საქართველოში. პროექტის დაფინანსება ხორციელდება #FCC-114-2018/004-00 ხელშეკრულების თანახმად.

|  |  |
| --- | --- |
| **განაცხადის მოთხოვნის ნომერი:** | APS-GFP-2023-03 |
| **გამოქვეყნების თარიღი**: | **ოქტომბერი 02, 2023** |
| **განაცხადის წარდგენის ბოლო ვადა**: | **მცოცავი თარიღი, დეკემბერი 29, 2023, 18:00** |
| **გრანტის გაცემის მექანიზმი:** | საქონლის გადაცემის სახით |
| **შესარჩევი კომისია განიხილავეს:** | ყოველთვიურად |
| **უფლებამოსილი განმცხადებელი**: | კანონმდებლობის შესაბამისად საქართველოში რეგისტრირებული იურიდიული პირის სტატუსის მქონე მერძევეობის სექტორში მომუშავე მწარმოებლები. |

**მიზანი**

საგრანტო კონკურსი შესაძლებლობას აძლევს თანამედროვე მსხვილფეხა საქონლის რძის პირველად მწარმოებლებს (რძის მწარმოებელი ფერმერები) წარადგინონ განაცხადები და მიიღონ USDA-ის მხრიდან დაფინანსება მერძეული ფერმის თანამედროვე ტიპის სადგომის დასაარსებლად. განმცხადებლის მიერ სადგომის აშენების შემდეგ, SQIL-ი უზრუნველყოფს სხვადასხვა ინვენტარის გადაცემას (აქ ჩამოთვლილი და არამარტო: საწველი დანადგარები, რძის გამაციებელი ავზები, საკვების შემრევები, ნაკელის სამართავი ტექნიკა, ჩამკეტი საკვები ღობეები (ჰედლოკები), საქონლისთვის საჭირო რეზინის საფენები (მატრასები),ტრაქტორზე მისაბმელი მოსავლის ასაღები და დასაფასოებელი, შესაწამლი და საკვების დასარიგებელი დანადგარები) იმ განმცხადებლებს, რომლებიც ააშენებს 30, 50, 60 ან 100 საქონელზე გათვლილ ფერმას SQIL-ის მიერ წარმოდგენილი, საერთაშორისო და თანამედროვე პრაქტიკაზე დაფუძნებული ფერმის ნახაზების მიხედვით.

**SQIL პროექტი ითვალისწინებს მაქსიმუმ 5 პროექტის დაფინანსებას.** დაფინანსების ფარგლებში განხორციელებული **პროექტის ხანგრძლივობა არ უნდა აღემატებოდეს თხუთმეტ (15) თვეს.** ეს პერიოდი მოიცავს სამშენებლო სამუშაოებისა თუ პროექტის ფარგლებში გათვალისწინებული სხვა აქტივობების დასრულებას.

საპროექტო განაცხადის წარდგენასთან დაკავშირებით, დამატებითი ინფორმაციის მიწოდებისა და პოტენციური განმცხადებლების მხრიდან დასმულ შეკითხვებზე პასუხის გაცემის მიზნით, დაინტერესებული პირებისთვის, SQIL განახორციელებს ონლაინ საინფორმაციო შეხვედრას, სავარაუდოდ, **11 ოქტომბერს** (ZOOM-ის საშუალებით). საინფორმაციო შეხვედრაზე დასწრების შესაბამისი ბმულის მიღების მოთხოვნა შესაძლებელია წერილობითი ფორმით შემდეგ ელექტრონულ მისამართებზე: [nkeshelava@landolakes.com](mailto:nkeshelava@landolakes.com) ან [SQILbizops@landolakes.com](mailto:SQILbizops@landolakes.com). საინფორმაციო შეხვედრის ბმული ასევე გამოქვეყნდება SQIL პროექტის facebook გვერდზე <https://www.facebook.com/SQILGeorgia>. საინფორმაციო შეხვედრის ვიდეო ასევე აიტვირთება SQIL პროექტის Facebook გვერდზე. საინფორმაციო შეხვედრა შესაძლებლობას მისცემს დაინტერესებულ მხარეებს დასვან შეკითხვები საგრანტო განაცხადზე და მიიღონ მითითებები, თუ როგორ შეავსონ განაცხადის ფორმა.

განმცხადებლებს ასევე შეუძლიათ განაცხადის ან საგრანტო პროცედურების შესახებ არსებული კითხვები წერილობითი ფორმით გააგზავნონ შემდეგ ელექტრონულ მისამართებზე: [nkeshelava@landolakes.com](mailto:nkeshelava@landolakes.com) და [SQILbizops@landolakes.com](mailto:SQILbizops@landolakes.com) **2023 წლის 15 დეკემბრის** ჩათვლით. ზემოაღნიშნულ ელექტრონულ მისამართებზე შემოსულ კითხვებზე პასუხი რეგულარულად დაეგზავნება კითხვის ავტორებს ელექტრონული ფოსტის საშუალებით.

**გთხოვთ, გაითვალისწინოთ, რომ განაცხადების შერჩევის პროცესის გამჭირვალობის მიზნით კითხვებზე პასუხების გაცემა არ განხორციელდება პერსონალური საუბრებით SQIL-ის ოფისში და სატელეფონო კომუნიკაციებით.**

საპროექტო განაცხადი, დანართი „ა“ ფორმატის მიხედვით, წარმოდგენილი უნდა იყოს ელექტრონული ფოსტის მეშვეობით შემდეგ მისამართებზე: [nkeshelava@landolakes.com](mailto:nkeshelava@landolakes.com) და [SQILbizops@landolakes.com](mailto:SQILbizops@landolakes.com). **განაცხადები უნდა წარმოადგინოთ ქართულ და ინგლისურ ენებზე. არასრულად და მხოლოდ ერთ ენაზე წარმოდგნილი განცხადი არ ექვემდებარება განხილვას.**

**ნაწილი 1. პროგრამის აღწერა**

**ა. წინაპირობა**

USDA-ის მიერ დაფინანსებული და Land O’Lakes Ventue37-ის მიერ განხორციელებული 8 წლიანი პროექტი „ინვესტირება უვნებელ და ხარისხიან მესაქონლეობაში (SQIL)“ მიზნად ისახავს საქართველოში საქონლის ხორცისა და რძის პროდუქტების წარმოების პროცესში სურსათის უვნებლობის სტანდარტებისა და წარმოებული პროდუქციის ხარისხის გაუმჯობესებას. “ფერმიდან-სუფრამდე” პრინციპის ფარგლებში, SQIL-ის მიზანია შეამციროს დანაკარგები, გააუმჯობესოს სურსათის უვნებლობის სტანდარტები და ხარისხი, გაზარდოს პროდუქტიულობა, მწარმოებელთა კონკურენტუნარიანობა და განავითაროს სავაჭრო ურთიერთობები. პროექტის მიერ მიზნების მიღწევა ხდება ინტეგრირებულად, რომელიც ხორციელდება ბაზრებზე და ფინანსებზე ხელმისაწვდომობის გაზრდით, სანიტარიული სტანდარტების და მოსავლის აღების შემდგომი გადამუშავება/შენახვის გაუმჯობესებით, ასევე, მარეგულირებელი კანონმდებლობისა და ნორმების რეფორმების ხელშეწყობით.

პროექტის მთავარი მიზანია:

* სოფლის მეურნეობის პროდუქტიულობის გაზრდა მსხვილფეხა საქონლის ხორცისა და რძის პროდუქტების წარმოების სექტორებში მოქმედ ფერმის ფერმერული მეურნეობების მართვის საუკეთესო პრაქტიკისა და მიდგომების დანერგვა-გავრცელების საშუალებით, ასევე, კერძო სექტორის როლის გაფართოება მასტიმულირებელი კაპიტალის მეშვეობით და ბიზნესის განვითარების ხელშეწყობით;
* ბაზრებზე ხელმისაწვდომობის გაფართოება და განვითარება, კერძოდ, საქონლის ხორცისა და რძის პროდუქტების წარმოების სექტორებში. აღნიშნული მიზანი მიღწეული იქნება სურსათის უვნებლობის/ხარისხის, ინოვაციებისა და წარმოების მეთოდების გაუმჯობესების გზით, როგორც სახელმწიფო, ისე კერძო სექტორში.

**ბ. პროექტის მიზნები და საგრანტო კონკურსის შესაძლებლობები**

აღნიშნული საგრანტო კონკურსის ფარგლებში, SQIL პროექტი მიზნად ისახავს ხელი შეუწყოს თანამდროვე მერძეული ფერმის შექმნას და აღჭურვას თანამედროვე და საერთაშორისო პრაქტიკაზე დაფუძნებული სტანდარტებით.

**გ. საგრანტო საქმიანობის სფერო**

აღნიშნული APS-ის ფარგლებში, SQIL პროექტი ითვალისწინებს მერძეულ ფერმაში პროდუქტიულობის გაზრდას, ამ მიზნის განხორციელება მოხდება სამოდელო მერძეული ფერმის აშენების შემთხვევაში შესაბამისი ინვენტარის გადაცემის საშუალებით. **სადგომის აშენება უნდა მოხდეს განმცხადებლის მიერ საკუთარი ინვესტიციის ფარგლებში** **SQIL პროექტის მიერ** **წინასწარ შემუშავებული მერძეული ფერმის ნახაზების შესაბამისად (ნახაზები იხილეთ აქ** <http://bit.ly/3ZfKVwC>). გრანტიორის მიერ შესაბამისი ფერმის აშენების შემდეგ, პროექტი განახორციელებს თანაინვესტირებას სხვადასხვა ინვენტარის მიწოდებით, ეს ინვენტარი შეიძლება იყოს საწველი დანადგარები, რძის გამაციებელი ავზები, საკვების შემრევები, ნაკელის სამართავი ტექნიკა, ჩამკეტი საკვები ღობეები (ჰედლოკები), საქონლისთვის საჭირო რეზინის საფენები (მატრასები),ტრაქტორზე მისაბმელი მოსავლის ასაღები და დასაფასოებელი, შესაწამლი და საკვების დასარიგებელი დანადგარები).

**დ. დაფინანსება**

თითო შერჩეულ გრანტიორზე საგრანტო ბიუჯეტის მაქსიმუმი განისაზღვრება შერჩეული ფერმის მოდელის მიხედვით და დაბლა მოცემული ცხრილის შესაბამისად და დაფინანსებული პროექტის მაქსიმალური ხანგრძლივობაა **15 თვე.** განმცხადებელმა უნდა უზრუნველყოს **მინიმუმ 50%-იანი ფინანსური თანამონაწილეობა,** რომელიც წარმოადგენს პროექტის განხორციელების და გრანტის მიღების ვალდებულების ნაწილს. გრანტიორმა უნდა უზრუნველყოს სამშენებლო სამუშაოების დასრულება და ნებისმიერ დამატებით აღჭურვილობასთან დაკავშირებული ნებისმიერი ხარჯის გაწევა შერჩეული ფერმის მოდელის მიხედვით. სადგომების საორიენტაციო ხარჯები მოცემულია თანდართულ **დანართ ა**-ში.

SQIL-ის მხრიდან მოთხოვნილი მაქსიმალური ღირებულება დამოკიდებულია შერჩეული ფერმის მშენებლობის მოდელზე და გაწეულ თანაინვესტირებაზე, საგრანტო ბიუჯეტი განისაზღრება ქვემოთ მოცემული ცხრილის მიხედვით:

|  |  |  |  |
| --- | --- | --- | --- |
| **სადგომის ტიპი** | **საქონლის რაოდენობა** | **გრანტის მაქსიმუმი თანხა (აშშ დოლარი)** | **გრანტიორის ფინანსური თანამონაწილეობა** |
| დაბმული სისტემის სადგომი | 30 | 50,000 | მოთხოვნილი გრანტის მინიმუმ 50% |
| ნამჯის ღრმა საფენიანი სადგომი | 50 | 75,000 | მოთხოვნილი გრანტის მინიმუმ 50% |
| ინდივიდუალური ბოქსებიანი სადგომი | 60 | 75,000 | მოთხოვნილი გრანტის მინიმუმ 50% |
| ინდივიდუალური ბოქსებიანი სადგომი | 100 | 75,000 | მოთხოვნილი გრანტის მინიმუმ 50% | |

**ე. განმცხადებლის საკვალიფიკაციო მოთხოვნები**

**ყველა განმცხადებელი ვალდებულია დააკმაყოფილოს ქვემოთ მოცემული დამატებითი პირობები:**

ა. განმცხადებელი რეგისტრირებული უნდა იყოს როგორც საქართველოს კანონმდებლობის შესაბამისად ბიზნეს სუბიექტად (შპს; სააქციო საზოგადოება, კოოპერატივი, ინდივიდუალური მეწარმე, ა.შ.) და ასევე, რეგისტრირებული უნდა იყოს ეკონომიკურ საქმიანობათა რეესტრში (ბიზნესოპერატორად) და საქმიანობის ჩამონათვალში აუცილებლად უნდა იყოს მითითებული"რძის პრველადი წარმოება".

ბ. განაცხადის შეტანის მომენტისათვის უნდა დაასაბუთოს რძის წარმოების სექტორში **მოღვაწეობის სულ მცირე 2 წლიანი გამოცდილება,** რაც აუცილებელია დასტურდებოდეს ფინანსური და/ან სხვა ანგარიშებით.

გ. შეთავაზებული საქმიანობა უნდა ეხმიანებოდეს SQIL-ის პროექტის ზემოთაღწერილ მიზნებსა და ამოცანებს და აკმაყოფილებდეს მის მოსალოდნელ და საბოლოო შედეგებს.

დ. დაადასტუროს, რომ იღებს პასუხისმგებლობას (ადამიანური და ფინანსური რესურსების ხელმისაწვდომობის ჩათვლით) სრულად განახორციელოს ბიზნესის განვითარება/გაფართოების წარმოდგენილი გეგმა პროექტის დაწყებიდან **მაქსიმუმ 15 თვეში.**

ე. განაცხადის შეტანის მომენტისათვის არ სარგებლობს ბიზნესის განვითარება/გაფართოების მიზნით რაიმე სახის დახმარებით დონორი თუ სახელმწიფო ორგანიზაციებისგან (ფინანსური, კონკრეტული ინვენტარი, ტექნიკური მომსახურება, სხვა), გარდა კომერციული ფინანსური ინსტიტუტისგან მიღებული ლიზინგისა თუ სესხისა (მათ შორის „შეღავათიანი აგრო კრედიტი’’).

ვ. დაადასტუროს, რომ (თანადაფინანსების პროექტის მიმდინარეობისას) იგი ფლობს თანადაფინანსების შესაბამის სახსრებს, რომელიც უნდა უტოლდებოდეს პროექტის განხორციელებისთვის საჭირო მთლიანი ბიუჯეტის სულ მცირე 50%. არსებული ინფრასტრუქტურა, სამუშაო ძალის დაქირავება და სხვა აქტივები არ ჩაითვლება.

ზ. აპლიკანტი უნდა ფლობდეს შესაბამისი ზომის, კონტურისა და რელიეფის მქონე მიწის ნაკვეთს შერჩეული მოდელის ფერმის ასაშენებლად. შერჩეული ტერიტორია ასევე უნდა ითვალისწინებდეს პერსპექტივაში ფერმის დამხმარე ნაგებობების (ცხოველის საკვების შესანახი ნაგებობა, სილოსის ორმო/ბუნკერი, ადმინისტრაციული შენობა, და ა.შ.) აშენების შესაძლებლობას.

**ვ. არაუფლებამოსილი ორგანიზაციები და აქტიობები:**

შემდეგი ორგანიზაციები არ არიან უფლებამოსილი დაფინანსდნენ საგრანტო აქტიობის ფარგლებში:

* ა. ნებისმიერი ტიპის სახელმწიფო ორგანიზაცია ან საწარმო, რომელიც სრულად ან ნაწილობრივ სახელმწიფოს საკუთრებაშია;
* ბ. რწმენაზე დაფუძნებული ორგანიზაციები, რომლებიც ემსახურებიან დისკრიმინაციულ ან რელიგიურ მიზნებს და რომელთა ძირითადი ამოცანა თანადაფინანსებასთან დაკავშირებით რელიგიურ ხასიათის ატარებს;
* გ. ნებისმიერი საწარმო, რომელსაც ჩამორთმეული/შეჩერებული აქვს საქმიანობის უფლება ან სხვა მხრივ არის დისკვალიფიცირებული, ან აკრძალული აქვს ფედერალურ პროგრამებსა და აქტივობებში მონაწილეობის მიღება. ინფორმაცია იმ პირებსა და ორგანიზაციებზე, რომლებსაც მონაწილეობის უფლება არ აქვთ, მოცემულია თანადაფინანსების მართვის ელექტრონულ სისტემაში შემდეგ მისამართზე: [www.sam.gov](http://www.sam.gov);
* დ. ასევე, ნებისმიერი საწარმო, რომლის მფლობელი ან მმართველი გუნდის წევრი არის პირდაპირი ნათესავი (მეუღლე, შვილი, მშობელი, და-ძმა) SQIL-ის პროექტის, USDA-ის, საქართველოს ფერმერთა ასოციაციის (GFA) თანამშრომელი ან სამეთვალყურეო საბჭოს წევრი.

საგრანტო კონკურსის ფარგლებში SQIL-ის მხრიდან შეზღუდული აქტივობებია:

1. მასალების შეძენა რაც დაკავშირებულია სამშენებლო სამუშაოებთან (ფერმის მშენებლობასთან დაკავშირებული ხარჯები გაწეული უნდა იყოს გრანტიორის მხრიდან, როგორც მისი ფინანსური თანამონაწილეობა).
2. **ცოცხალი საქონლის** შეძენა.
3. აშშ-ის მთავრობის ფედერალური ნორმატიული აქტების [CFR 200-ის E](https://www.ecfr.gov/cgi-bin/text-idx?SID=60623b20e6213558b4aa6ab7eb76b619&node=2:1.1.2.2.1.5&rgn=div6) ქვენაწილის მიერ განსაზღვრული დაუშვებელი ხარჯები.
4. სასოფლო-სამეურნეო პროდუქტები, ფარმაცევტული ნივთიერებები, პესტიციდები და სხვა მცენარეთა დაცვის საშუალებები, სასუქები, **ტრაქტორი** და მეორადი მოწყობილობები/ტექნიკა, ავტოსატრანსპორტო საშუალებები, აშშ-ის მთავრობის საკუთრებაში არსებული ქონება.
5. ამერიკის შეერთებული შტატების მთავრობის მიერ მიუღებლად მიჩნეული საგნები, მათ შორის სამხედრო ტექნიკა, სათვალთვალო მოწყობილობები (მაგალითად: მიკროფონები, გადამცემები და ჩამწერი მოწყობილობები, გარდა ზოგადი დანიშნულების აუდიოვიზუალური აღჭურვილობისა, თუ ინვესტიციებში მითითებულია ამ მოწყობილობის აშკარა დანიშნულება და საჭიროება), პოლიციის ან სამართალდამცავი ორგანოების მხარდასაჭერი საქონელი და მომსახურება; აბორტის მოწყობილობები და მომსახურება, ფუფუნების საგნები, აზარტული თამაშებისა (ალკოჰოლური სასმელების, სამკაულების, ძვირადღირებული ტექსტილისა და ა.შ. ჩათვლით) და ამინდის მოდიფიკაციის მოწყობილობები.

**ნაწილი II. განაცხადის წარდგენა და საგრანტო ინფორმაცია**

**ა. ინსტრუქციები დამატებით კითხვებთან დაკავშირებით**

განაცხადის წარდგენასთან დაკავშირებით დამატებითი ინფორმაციის მიწოდების, პოტენციური განმცხადებლების მხრიდან დასმულ შეკითხვებზე პასუხის გაცემის მიზნით, დაინტერესებულ პირთათვის, SQIL-ი ჩაატარებს ონლაინ (Zoom-ის მეშვეობით) საინფორმაციო შეხვედრებას, რომელიც სავარაუდოდ გაიმართება მიმდინარე წლის, **11 დეკემბერი,** 14:00. საინფორმაციო შეხვედრაზე დასწრების შესაბამისი ბმულის მიღების მოთხოვნა შესაძლებელია წერილობითი ფორმით შემდეგ ელექტრონულ მისამართებზე: [nkeshelava@landolakes.com](mailto:nkeshelava@landolakes.com) ან [SQILbizops@landolakes.com](mailto:SQILbizops@landolakes.com). საინფორმაციო შეხვედრის ბმული ასევე გამოქვეყნდება SQIL პროექტის facebook გვერდზე <https://www.facebook.com/SQILGeorgia>. საინფორმაციო შეხვედრის ვიდეო ასევე აიტვირთება SQIL პროექტის Facebook გვერდზე.

განაცხადში არსებულ პირობებსა და განაცხადის ფორმასთან დაკავშირებული კითხვების არსებობის შემთხვევაში, განმცხადებლებს შეუძლიათ კითხვები წერილობითი ფორმით გააგზავნონ შემდეგ ელექტრონულ მისამართებზე: nkeshelava@landolakes.com და [SQILbizops@landolakes.com](mailto:SQILbizops@landolakes.com) **2023 წლის 15 დეკემბრის** ჩათვლით. ზემოაღნიშნულ ელექტრონულ მისამართებზე შემოსულ კითხვებზე პასუხი დაეგზავნება კითხვის ავტორებს ელექტრონული ფოსტის საშუალებით და ამავდროულად აიტვირთება ვებ-გვერდზე [www.jobs.ge](http://www.jobs.ge). მხოლოდ SQIL პროექტის მიერ გაცემული წერილობითი პასუხები ჩაითვლება ოფიციალურად. ნებისმიერი სიტყვიერი ინფორმაცია, გარდა საინფორმაციო შეხვედრის დროს მიღებული (იხ. შესავალი ზემოთ) SQIL პროექტის თანამშრომლებისგან, ან ნებისმიერი სხვა სუბიექტისგან, არ უნდა ჩაითვალოს ოფიციალურ პასუხად ამ APS-თან დაკავშირებით ნებისმიერ შეკითხვაზე. თანადაფინანსების პროექტთან დაკავშირებული ხშირად დასმული კითხვები და შესაბამისი პასუხები იხილეთ დანართი **„ა“-ს** ბოლოს შესაბამის სექციაში.

**ბ. განაცხადის წარდგენის მოთხოვნები**

განაცხადები წარდგენილი უნდა იყოს ელექტრონულად, როგორც ინგლისურ, ასევე ქართულ ენებზე შემდეგ ელექტრონულ მისამართებზე: [nkeshelava@landolakes.com](mailto:nkeshelava@landolakes.com) და [SQILbizops@landolakes.com](mailto:SQILbizops@landolakes.com) **არაუგვიანეს, 2023 წლის 29 დეკემბრისა.**

**განაცხადის ფორმის (დანართი ა) გარდა,** განმცხადებელს მოეთხოვება განაცხადზე დანართად წარმოადგინოს შემდეგი დოკუმენტები:

* 2021 და 2022 წლების მოგება-ზარალის და ბალანსის უწყისები.
* მინიმუმ ორი რეკომენდაცია, რომელიც შეიძლება წარმოდგენილი იყოს არსებული კლიენტებისგან, დონორი ორგანიზაციისა თუ ფინანსური ინსტიტუტებისგან.
* მიწის ან შენობის საკუთრებაში ფლობის (ასეთის არსებობის შემთხვევაში) დამადასტურებელი დოკუმენტაცია (საკადასტრო რუკით), სადაც უშუალოდ განხორციელდება ინვესტიციები.
* ცნობა სურსათის ეროვნული სააგენტოდან მის მფლობელობაში არსებული მსხვილფეხა საქონლის რაოდენობის შესახებ (საყურე ნიშნის ნომრების მითითებით).
* SQIL პროექტის მხრიდან მოთხოვნილი ინვენტარისა თუ მომსახურეობის ზუსტი დეტალიზაცია (ტექნიკური სპეციფიკაცია), წარმოდგენილი ინვოისის სახით, რომელიც მოწოდებული უნდა იყოს ამ სფეროში საქმიანობის გამოცდილების მქონე, კვალიფიციური იურიდიული პირის მიერ.

**გ. შეფასებისა და შერჩევის პროცესი**

APS-ის ფარგლებში შემოსული განაცხადების განხილვა მოხდება თანაბარ პირობებში . შემოსული **განაცხადების განხილვა მოხდება ყოველთვიურად** და მისი შეფასების და შერჩევის პროცესი სამ ეტაპად წარიმართება:

**ეტაპი 1:** განაცხადების განხილვის საწყისი ეტაპია განხილვის პროცესი, რომელსაც აფასებს SQIL-ის შერჩევის კომისია და ისინი ფოკუსირებულები არიან განმცხადებელთა დასაშვებობაზე და განაცხადების შეფასების შერჩევის კრიტერიუმების მიხედვით, რომელიც აღწერილია ქვემოთ ცხრილში 1. განაცხადები, რომლებიც მიიღებენ 60 ქულას და ზემოთ, იქნებიან გადასული კონკურსის მე-2 ეტაპზე. განაცხადებს, რომლებიც მიიღებენ 60 ქულას და ქვემოთ, მიეცემათ წერილობითი დასტური, რათა გააუმჯობესონ და ხელახლა შეიტანონ განაცხადი APS განაცხადის წარდგენის ბოლო ვადამდე (შეგახსენებთ, რომ აღნიშნული საგრანტო კონკურსის ფარგლებში, მხოლოდ 5 განაცხადის დაფინანსებაა მოსალოდნელი. გრანტის გაცემა მოხდება პერიოდულად და ამიტომ, პროექტი მოუწოდებს დაინტერესებულ მხარეებს, ადრეულ ეტაპზე განაცხადის წარმოდგენისკენ).

**ეტაპი 2:** ის განაცხადები, რომლებმაც მიიღეს 60 ან მეტი ქულა, SQIL-ის შესაბამის თანამშრომლებთან ერთად ჩაერთვებიან და იმუშავებენ წარმოდგენილი პროექტის დიზაინზე. დიზაინის შემუშავების პროცესში, SQIL და განმცხადებელი დახვეწენ წარმოდგენილ განაცხადს და ბიუჯეტს, შეთანხმდებიან დაგეგმილ აქტივობებზე, განხორციელების ეტაპებზე, ვადებსა და პროექტის მოსალოდნელ შედეგებზე. SQIL პროექტი, საჭიროების შემთხვევაში, ჩაატარებს ადგილზე შემოწმებას და შეაგროვებს დამატებით ინფორმაციებს, რათა განისაზღვროს შემოთავაზებული პროექტის მიზანშეწონილობა და მდგრადობა. დიზაინის პროცესზე მუშაობა არ არის დაფინანსების მოპოვების გარანტია, არამედ ეს არის ერთობლივი გადაწყვეტილება სამუშაო პროცესის გაგრძელების, რათა უფრო შედეგზე ორიენტირებული გახადოს პროექტი. თუ აღნიშნული მუშაობის პროცესი არ მოიტანს შედეგს საგრანტო აქტივობის წინსვლის ან განხორციელების მიმართულებით, SQIL პროექტი აცნობებს განმცხადებელს დაფინანსების ვერ მოპოვების შესახებ.

**ეტაპი 3:** შერჩევის კომიტეტი მოამზადებს საბოლოო რეკომენდაციას დაფინანსების შესახებ, რომელიც ეფუძნება პროექტის დიზაინზე მუშაობის შედეგებს. SQIL-ის შესაბამისი გუნდი გააგრძელებს მუშაობას ხელშეკრულების პირობების ჩამოყალიბებაზე და შემდგომ თანამშრომლობაზე შერჩეულ განმცხადებელთან.

**ცხრილი 1. განცხადებების შეფასების კრიტერიუმები**

|  |  |
| --- | --- |
| **შემოთავაზებული პროექტის მიზნები და მდგრადობა (45 ქულა)** | **ქულა** |
| 1. განცხადების ხარისხი და ის თუ რამდენად კარგად რამდენად კარგადაა ჩამოყალიბებული თუ როგორ გააუმჯობესებს ახალი ინვესტიცია ფერმის სიცოცხლისუნარიანობას და მის მდგრადობა (20 ქულა) |  |
| 1. საჭირო მასალების, ინვენტარის და ტექნიკა-საშუალებების ბიუჯეტი რეალურია და ემთხვევა არსებულ საბაზრო ფასებს (10 ქულა) |  |
| 1. განმცხადებელს აქვს მერძეული ფერმისათვის საჭირო კარგი ჩანაწერები და ადასტურებს ფერმის მდგრადობას (15 ქულა) |  |
| **განმცხადებლის შესაძლებლობები (45 ქულა)** | **ქულა** |
| 1. განმცხადებელს აქვს შემოთავაზებული საგრანტო პროექტის მართვის შესაძლებლობა, მათ შორის ტექნიკური ცოდნა და გამოცდილება მერძეულ სექტორში (20 ქულა) |  |
| 1. განმცხადებელს აქვს ფინანსური შესაძლებლობა ააშენოს თანამედროვე ფერმის სადგომი და დროულად განახორციელოს სხვა შესაბამისი ინვესტიციები რაც გათვალისწინებულია საგრანტო პროექტისათვის (20 ქულა) |  |
| 1. განმცხადებელი შემოდის საგრანტო პროექტის ჯამური ღირებულების 50%-ზე მეტი ინვესტიციით (5 ქულა) |  |
| **სხვა კომპონენტები (გენდერი, ახალგაზრდობა) (3 ქულა)** | **ქულა** |
| 1. განმცხადებელი წარმოადგენს აგრობიზნესს, რომელიც ქალების და/ან ახალგაზრდების მფლობელობაშია (ბიზნესის სულ მცირე 51% ფლობა, მართვა უნდა ხდებოდეს ერთი ან რამდენიმე ქალის მიერ). ქალები და ახალგაზრდები წარმოდგენილი უნდა იყვნენ მენეჯერის ან ტექნიკური სპეციალისტების დონეზე |  |
| **ინოვაციური მიდგომები (7 ქულა)** | **ქულა** |
| 1. განმცხადებელმა საგრანტო განაცხადის ფარგლებში წარადგინა სწავლების ინოვაციური მიდგომა მესაქონლეობის ფერმის გაფართოების მიზნით, რასაც პირდაპირი გავლენა აქვს პროდუქტიულობაზე, შემოსავლებზე და მომგებიანობაზე. |  |
| **საერთო ქულების რაოდენობა (მაქსიმუმ 100)** |  |

**უარი პასუხისმგებლობაზე**

* განაცხადის მომზადება ან განმცხადებლის მონაწილეობა შერჩევის პროცესის ნებისმიერ ეტაპზე არ იძლევა თანადაფინანსების პროექტის მოპოვების გარანტიას. თანადაფინანსების გაცემა მოხდება მხოლოდ SQIL-ის პროექტის გადაწყვეტილებით. SQIL იტოვებს უფლებას შეარჩიოს ერთი ან რამდენიმე განაცხადი, დააფინანსოს განაცხადში მოცემული მოთხოვნის ნაწილი, ან არ განახორციელოს განაცხადის თანადაფინანსება.აღნიშნული განაცხადი არავითარ ვალდებულებას არ აკისრებს SQIL-ს იმ ხარჯებზე, რომელიც განმცხადებელმა განაცხადის მომზადებისა და მისი წარდგენის პროცესში გასწია. აღნიშნული ხარჯი მხოლოდ განმცხადებლის გასაწევია.
* პროექტი არ იღებს ვალდებულებას შეიძინოს განაცხადში მითითებული კონკრეტული ბრენდის ტექნიკა ან ინვენტარი. ყველა ინვენტარის შეძენა ხდება გამოცხადებული ღია ტენდერის საფუძველზე, განმცხადებელთან წინასწარ შეთანხმებული ტექნიკური მახასიათებლების შესაბამისად. **კონკრეტული ბრენდის შეძენის გარანტიას პროექტი ვერ უზრუნველყოფს.**
* პროექტი არ იღებს ვალდებულებას განმცხადებელს მიაწოდოს დეტალური ახსნა-განმარტება შერჩევის პროცესის და კომისიის გადაწყვეტილების შესახებ.

**გრანტის მიმღების პასუხისმგებლობა**

იმ შემთხვევაში, თუ ამ საგრანტო კონკურსის ფარგლებში მოხდება განაცხადის შერჩევა დაფინანსებისთვის, განმცხადებელი ვალდებული იქნება საგრანტო ხელშეკრულების ფარგლებში დაიცვას:

* საქართველოს კანონმდებლობა და ყველა რეგულაცია, რომლებიც ეხება გრანტის მიმღების საქმიანობას.
* საგრანტო ხელშეკრულების ყველა ვალდებულება და პუნქტი, მათ შორის ვალდებულება იმის შესახებ, რომ SQIL–ს მიაწოდოს რეგულარული წერილობითი კვარტალური ტექნიკური ანგარიშები ქართულ ან ინგლისურ ენაზე, საგრანტო ხელშეკრულებაში წარმოდგენილი ფორმატის შესაბამისად.
* საგრანტო ხელშეკრულებიდან **3 თვის** ვადაში წარმოადგინოს ოფიციალური დოკუმენტი ფერმის მშენებლობის ნებართვასთან დაკავშირებით.
* ააშენოს ფერმის სადგომი შერჩეული ფერმის სადგომის მოდელის შესაბამისი და შეთანხმებულ ნახაზებთან მკაცრ შესაბამისობაში მშენებლობა (შესაძლებელია SQIL-თან წინასწარი შეთანხმებით ნახაზებში გარკვეული კორექტირების შეტანა). იხილეთ <http://bit.ly/3ZfKVwC>.

ზემოაღნიშნულიდან რომელიმე პირობის და საგრანტო ხელშეკრულების რომელიმე პუნქტის შეუსრულებლობის გამო Land O’Lakes Venture37-მა შესაძლებელია შეწყვიტოს საგრანტო ხელშეკრულება ამ ხელშეკრულების პუნქტების შესაბამისად.

**დანართი ა.**

**წლიური განაცხადის ფორმა (APS)**

**მერძეული ფერმის დაარსება თანამედროვე სტანდარტების შესაბამისად**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*გთხოვთ, ელექტრონულად შეავსოთ განაცხადი (არასრულად ან ხელით შევსებული განაცხადი არ მიიღება) და გამოაგზავნოთ (იმ დოკუმენტებთან ერთად, რომელიც მითითებულია „დ“ პუნქტის „თ“ ქვეპუქტში) ელექტრონული სახით შემდეგ ელექტრონულ მისამართებზე: [nkeshelava@landolakes.com](mailto:nkeshelava@landolakes.com) და [SQILbizops@landolakes.com](mailto:SQILbizops@landolakes.com), განაცხადის შემოტანა უნდა განხორციელდეს არაუგვიანეს* ***2023 წლის 29 დეკემბერი 18:00 (ადგილობრივი დროით)****. განაცხადის ფორმას თან უნდა ერთვოდეს სავალდებულო და სხვა დამატებითი დოკუმენტები, რომელიც, თქვენი აზრით, დაეხმარება განაცხადის შერჩევას.*

|  |  |  |  |
| --- | --- | --- | --- |
| **1** | | **საწარმოს/ორგანიზაციის დასახელება** |  |
| **2** | | **ფაქტიური მისამართი** |  |
| **3** | | **იურიდიული მისამართი** |  |
| **4** | | **ორგანიზაციის სამმართლებრივი სტატუსი** |  |
| **5** | | **საწარმოს საიდენტიფიკაციო ნომერი და რეგისტრირებული საქმიანობის სფერო** |  |
| **6** | | **საწარმოს მფლობელის ან აღმასრულებელი დირექტორის სახელი და საკონტაქტო ინფორმაცია** |  |
| **7** | | **საწარმოს მთავარი საკონტაქტო პირი (სახელი, გვარი და თანამდებობა)** |  |
| **8** | | **საკონტაქტო ტელეფონი და ელექტრონული ფოსტის მისამართი** |  |
| **9** | | **განაცხადის შევსების მომენტისათვის საწარმოში მუდმივად დასაქმებულთა რაოდენობა[[1]](#footnote-2) ჩაშლილი სქესის მიხედვით:** | |
| **9.1** | | **ქალი:** |  |
| **9.2** | | **კაცი:** |  |
| **9.3** | | **სულ:** |  |
| **10** | | **არასრული სამუშაო დროით და სეზონურად დასაქმებულთა რაოდენობა 2022 წელს (სრული საშტატო ერთეულის ექვივალენტი[[2]](#footnote-3)):** |  |
| **11** | | **მიმდინარე და სამომავლო პროექტები, რომელიც დაფინანსებულია ან/და იგეგმება მისი დაფინანსება სხვა დონორის ან სახელმწიფოს მიერ** |  |
| **12** | | **კომპანიის გაყიდვები სულ ლარში[[3]](#footnote-4)**   |  |  | | --- | --- | | წელი | გაყიდვები ლარში | | 2021 |  | | 2022 |  | | 2023 პროგნოზი |  |   **დამატებითი ინფორმაცია (საჭიროების შემთხვევაში):** | |
| **13** | | **გაყიდვები საწარმოო-სარეალიზაციო ჯაჭვის ფარგლებში, რომელიც ამ პროექტთანაა დაკავშირებული (რძე, რძის პროდუქტები, საქონელი)[[4]](#footnote-5)**   |  |  | | --- | --- | | წელი | გაყიდვები ლარში | | 2021 |  | | 2022 |  | | 2023 პროგნოზი |  |   **დამატებითი ინფორმაცია (საჭიროების შემთხვევაში):** | |
| **14** | | **გაყიდვების გეოგრაფიული არეალი:**   |  |  | | --- | --- | | რეალიზაციის გეოგრაფიული მდებარეობა | გაყიდვების % 2022 წელს | | რეგიონული (იმავე რეგიონში სადაც კომპანია ოპერირებს) |  | | საქართველო (დანარჩენი რეგიონები, გთხოვთ, ჩამოთვალოთ) |  |   **დამატებითი ინფორმაცია (საჭიროების შემთხვევაში):** | |
| **15** | **საწარმოს განვითარების მოკლე ისტორია, მათ შორის არსებობის შემთხვევაში დონორის ან საქართველოს მთავრობის მიერ დაფინანსებულ და ტექნიკური დახმარების პროექტებში და ა.შ მონაწილეობის გამოცდილება. განაცხადი უნდა შეიცავდეს არსებული კლიენტების მოკლე აღწერას. თუ შესაძლებელია, გთხოვთ მოგვაწოდოთ ინფორმაცია, დაგეგმილია თუ არა პროექტის ფარგლებში ინოვაციური მიდგომების დანერგვა ბიზნესის, ახალი ტექნოლოგიების და ბიზნეს პრაქტიკის მიმართულებით (მაქსიმუმ ერთი გვერდი):** | | | |
| **16** | **აღწერეთ საგრანტო კონკურსის განსახორციელებლად საჭირო ფინანსური შესაძლებლობები (მაქსიმუმ ნახევარი გვერდი):** | | | |
| **17** | **აღწერეთ გაუმჯობესებული ხარისხის რძის მარკეტინგის გეგმა (მაქსიმუმ ნახევარი გვერდი):** | | | |
| **18** | **გთხოვთ, აღწეროთ ის პოტენციური საფრთხეები, რაც შეიძლება დაბრკოლებად ჩაითვალოს პროექტის განხორციელების პროცესში და სჭირდება თუ არა კომპანიას ტრეინინგი ან ტექნიკური კონსულტაცია პროექტის ძირითადი ეტაპების განსახორციელებლად (მაქსიმუმ ნახევარი გვერდი):** | | | |
| **19** | **აღწერეთ თუ იგეგმება რაიმე ინოვაცია საგრანტო პროექტის განხორციელების ფარგლებში (მაქსიმუმ ნახევარი გვერდი):** | | | |
| **20** | **პროექტის ხანგრძლივობა (მაქსიმუმ 15 თვე):**  **სავარაუდო დაწყების თარიღი \_\_\_\_\_**  **სავარაუდო დასრულების თარიღი \_\_\_\_\_\_\_** | | | |

**21. პროექტის განხორციელების განრიგი (განტ ჩარტი)**

შეავსეთ, ქვემოთ მოცემული ცხრილი და მიუთითეთ, როდის განხორციელდება თითოეული ძირითადი აქტივობა და ქვე-აქტივობა. გთხოთ, დააკორექტიროთ ცხრილი საჭიროებისამებრ.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **პროექტის ფარგლებში დაგეგმილი აქტივობები** | **თვე** | | | | | | | | | | | | | | |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |

**22. სავარაუდო ბიუჯეტი**

|  |  |  |  |  |  |  |
| --- | --- | --- | --- | --- | --- | --- |
| **#** | **ინვენტარი/ მომსახურეობა** | **ერთეულის ფასი** | **ინვენტარის რაოდენობა** | **სავარაუდო ღირებულება (ლარი)** | | **თანა ინვესტირების %** |
| **განმცხადებლის ინვესტიცია (ლარი)[[5]](#footnote-6)** | | | | | |  |
| **1** | **სადგომი 30 სულზე**  **სადგომი 50 სულზე**  **სადგომი 60 სულზე**  **სადგომი 100 სულზე** |  | | | |
| **2** |  |  |  |  | |
| **3** |  |  |  |  | |
| **საერთო ღირებულება (განმცხადებელი)** | | | | |  | **%** |
| **SQIL-ისგან მოთხოვნილი თანხა (ლარი)[[6]](#footnote-7)** | | | | | |  |
| **1** |  |  |  |  | |
| **2** |  |  |  |  | |
| **3** |  |  |  |  | |
| **4** |  |  |  |  | |
| **5** |  |  |  |  | |
| **საერთო ღირებულება (SQIL პროექტი)** | | | | |  | **%** |
| **თანადაფინანსების პროექტის მთლიანი ბიუჯეტი** | | | | |  | **100%** |

განაცხადის ფორმასთან ერთად წარმოსადგენილი დოკუმენტების სია:

* განაცხადის ფორმა (დანართი “ა”) და ფერმის შერჩეული მოდელი, რომელიც იქნება ფინანსური თანამონაწილეობის ნაწილი
* 2021 და 2022 წლების მოგება-ზარალის და ბალანსის უწყისები.
* მიწის ან შენობის საკუთრებაში არსებობის დამადასტურებელი დოკუმენტაცია (სადაც, უშუალოდ განხორციელდება ინვესტიციები).
* ცნობა სურსათის ეროვნული სააგენტოდან მის მფლობელობაში არსებული მსხვილფეხა საქონლის რაოდენობის შესახებ (საყურე ნიშნის ნომრების მითითებით).
* SQIL პროექტის მხრიდან მოთხოვნილი ინვენტარისა თუ მომსახურეობის ზუსტი დეტალიზაცია (ტექნიკური სპეციფიკაცია), წარმოდგენილი ინვოისის სახით, რომელიც მოწოდებული უნდა იყოს ამ სფეროში საქმიანობის გამოცდილების მქონე, კვალიფიციური იურიდიული პირის მიერ.

**სერტიფიცირება**

ვაცნობიერებ, რომ Land O’Lakes Venture37 თანადაფინანსების პროექტის პროცესი არის გამჭირვალე და ასევე, მესმის, რომ თანადაფინანსების პროექტის განაცხადის წარმოდგენა აბსოლუტურად უფასოა. ამავე, დროს ვაცნობიერებ, რომ ჩემი/ჩვენი განაცხადის ფორმა განხილული იქნება შესაძლო თანადაფინანსების გასაცემად მხოლოდ შემოთავაზებული პროექტის პოტენციალის საფუძველზე, რაც გულისხმობს აღნიშნული განაცხადის მოთხოვნის შესაბამისობას SQIL-ის მიზნებთან.

ვადასტურებ, რომ ჩემს განაცხადთან დაკაშირებით არავის გადავუხდი ან დავპირდები ფულს ან ძღვენს რაიმე სახით - პირდაპირ ან ირიბად. მესმის, რომ ეს ქმედება გამოიწვევს განმცხადებლის დისკვალიფიკაციას.

ვადასტურებ, რომ დროულად და ოპერატიულად შევატყობინებ SQIL-ს ნებისმიერ ინფორმაციას ზემოხსენებული გარემოებების შესახებ. ასევე, ვადასტურებ, რომ მე და ჩემი ოჯახის რომელიმე წევრი (ან ჩვენი ბიზნესის მფლობელები) არ ვიმყოფებით ნათესაურ კავშირში SQIL-ის, GFA-ს ან USDA-ის რომელიმე თანამშრომელთან. შესაძლო ინტერესთა კონფლიქტის ან რაიმე სხვა სახის შეუსაბამობის არსებობის შემთხვევაში, აღნიშნულ მდგომარეობას და მდგომარეობიდან შესაძლო გამოსავალს განვიხილავ SQIL-ის წარმომადგენლებთან ერთად.

განმცხადებლის ხელმოწერა

კომპანიის/საწარმოს ბეჭედი (არსებობის შემთხვევაში)

თარიღი

**განაცხადის ფორმის შევსებასთან დაკავშირებული კითხვა/პასუხი**

**პროექტი: „ინვესტირება უვნებელ და ხარისხიან მესაქონლეობაში“ (SQIL)**

|  |
| --- |
| **კითხვა** - *განაცხადის ფორმაში მითითებული ერთ-ერთი მოთხოვნა არის განმცხადებლის 2 წლიანი გამოცდილება, როგორ დადასტურდეს ფერმერთა გამოცდილება, თუ უმეტესი მათგანი არ არის რეგისტრირებული ბიზნეს ოპერატორად და არც შესაბამისი ჩანაწერები არ გააჩნიათ?* |
| **პასუხი** - განმცხადებლის ვალდებულებაა დაადასტუროს საკუთარი გამოცდილება ყველა შესაძლო გზით, ეს შეიძლება იყოს: ნებისმიერი სახის ჩანაწერები, პროდუქტის რეალიზაციის ან ცხოველის საკვების შესყიდვის ქვითრები, სურსათის ეროვნული სააგენტოს მიერ განხორციელებული ცხოველთა იდენტიფიკაცია/რეგისტრაციისა და ვაქცინაციის ჩანაწერები და ა.შ. გარდა ამისა, განაცხადის შეტანის მომენტისთვის თუ განმცხადებელი არ არის რეგისტრირებული საქართველოს კანონმდებლობის შესაბამისად ბიზნეს სუბიექტად შპს, სააქციო საზოგადოება, კოოპერატივი, ინდივიდუალური მეწარმე, ა.შ. არ არის უფლებამოსილი მიიღოს მონაწილეობა თანადაფინანსების პროექტში. |
| **კითხვა:** *სასოფლო-სამეურნეო კოოპერატივებს თუ აქვთ თანადაფინანსების პროექტში მონაწილეობის უფლება და არსებობს თუ არა მათთვის განსხვავებული პირობები?* |
| **პასუხი:** საქართველოს კანონმდებლობის შესაბამისად კოოპერატივი წარმოადგენს ბიზნეს სუბიექტს, შესაბამისად აქვს თანადაფინანსების პროექტში მონაწილეობის უფლება. თანადაფინანსების პროექტს არ აქვს განსხვავებული პირობები კოოპერატივებისთვის. |
| **კითხვა:** *ა(იპ)-ის თუ შეუძლია მონაწილეობა მიიღოს თანადაფინანსების კონკურსში?* |
| **პასუხი:** ა(იპ) წარმოადგენს არაკომერციულ იურიდიულ პირს, აღნიშნულ კონკურსში მონაწილეობის მიღება შეუძლიათ საქართველოს კანონმდებლობის შესაბამისად რეგისტრირებულ, მოგებაზე ორიენტირებულ ბიზნეს სუბიექტებს (შპს; სააქციო საზოგადოება, კოოპერატივი, ინდივიდუალური მეწარმე, ა.შ.). გარდა ამისა, განმცხადებელი ეკონომიკური საქმიანობების რეესტრში რეგისტრირებული უნდა იყოს როგორც სურსათის ბიზნეს-ოპერატორი. |
| **კითხვა:** *რამდენად არის დაინტერესებული პირი უფლებამოსილი მიიღოს მონაწილეობა კონკურსში, რომელიც წარმოებისთვის საჭირო ქონებას (მიწა, შენობა და ა.შ.) ქირაობს?* |
| **პასუხი:** განმცხადებელი, რომელიც არ ფლობს შერჩეული მოდელის ფერმის ასაშენებლად საჭირო რელიეფის/ზომის მიწის ნაკვეთს. |
| **კითხვა:** *იმ შემთხვევაში თუ საწარმოს აქვს ცუდი საბანკო ისტორია ან ქონდა გარკვეული პრობლემები საგადასახადო უწყებებთან, აქვს თუ არა უფლება მონაწილეობა მიიღოს თანადაფინანსების პროექტში?* |
| **პასუხი:** განმცხადებელი, რომელსაც აქვს ცუდი საბანკო ისტორია (ყადაღა და ა.შ.) ანპრობლემები ქონდა საგადასახადო უწყებებთან არ აქვთ კონკურსში მონაწილეობის პრობლემა. |
| **კითხვა:** *თუ დაინტერესებულ პირს საკუთრებაში არ ჰყავს 20 და მეტი სული მსხვილფეხა საქონელი, მაგრამ აღნიშნულ სფეროში აქვს 2 წელზე მეტი გამოცდილება, რამდენად არის უფლებამოსილი შემოიტანოს განაცხადი?* |
| **პასუხი:** დაინტერესებულ პირს, რომელსაც საკუთრებაში ყავს 20 სულზე ნაკლები მსხვილფეხა საქონელი, მხოლოდ იმ შემთხვევაში შეუძლია მიიღოს კონკურსში მონაწილეობა, თუ დადასტურებული იქნება მისი 2 წლიანი გამოცდილება შესაბამისი დოკუმენტებით და განმცხადებელი აპირებს პროექტის ფარგლებში ფერმის გაფართოებას. ასევე, წარმოდგენილი განაცხადი უნდა შეესაბამებოდეს SQIL-ის მიერ განაცხადში წარმოდგენილ მოთხოვნებს**.**[[7]](#footnote-8)გათვალისწინებული უნდა იქნეს, რომ მსგავსი შემთხვევა განიხილება განსაკუთრებულად. |
| ***კითხვა:*** *რა პერიოდში ჩაითვლება აპლიკანტის ინვესტიცია როგორც ფინანსური თანამონაწილეობა?* |
| **პასუხი:** აპლიკანტის ფინანსური თანამონაწილეობად ჩაითვლება მხოლოდ ხელშეკრულებაზე ხელმოწერის შემდგომ განხორციელებული ინვესტიცია. ხელშეკრულების ხელმოწერის თარიღამდე განხორციელებული ინვესტიცია არ განიხილება როგორც თანამონაწილეობა. |
| **კითხვა:** *როგორ უნდა განსაზღვროს განმცხადებელმა თანადაფინანსების პროექტის სავარაუდო დაწყებისა და დასრულების თარიღი?* |
| **პასუხი:** განმცხადებელმა თავად უნდა განსაზღვროს ბიზნესის გაფართოებისთვის თუ განხორციელებისთვის საჭირო ვადები. აუცილებელია, გათვალისწინებული იქნას განაცხადის განხილვისა (1.5 თვე) და როგორც განმცხადებელის, ასევე Land O’Lakes International Development (Venture 37) მიერ ტექნიკის/გადამამუშავებელი დანადგარების შესყიდვის ვადები. |
| **კითხვა:** *რამდენად ხშირად მოუწევს განმცხადებლებს თბილისში, SQIL პროექტის ოფისში ჩამოსვლა განაცხადების შერჩევის სამივე ეტაპზე?* |
| **პასუხი:** SQIL პროექტი მაქსიმალურად უზრუნველყოფს განმცხადებლების მხრიდან განაცხადის ფორმისა თუ სხვა დოკუმენტების მოწოდება განახორციელოს ელექტრონულად, შესაბამისად მხოლოდ საჭიროებიდან გამომდინარე მოხდება განმცხადებლის ვიზიტი SQIL პროექტის ოფისში. დამატებით, შერჩევის მეორე ეტაპზე ინფორმაციის შეგროვება და შემოწმება მოხდება განმცხადებელთან ადგილზე. წარმატებული განმცხადებლები სამომავლოდ განიხილება, როგორც პროექტის პარტნიორები, გამარჯვების შემთხვევაში საგრანტო კონკურსის გარდა მათ შეიძლება მოუწიოთ SQIL-ის თბილისის ოფისში ვიზიტი საჭიროების შესაბამისად, რომელიც დაკავშირებული იქნება სხვადასხვა ტრეინინგში მონაწილეობასა და არსებული შესაძლებლობების გაძლიერებასთან. |
| **კითხვა:** *აფინანსებს თუ არა SQIL პროექტი ცოცხალი პირუტყვისა შეძენას და ასევე, სამშენებლო სამუშაოებს?* |
| **პასუხი:** SQIL პროექტი არ აფინანსებს ცოცხალი პირუტყვისა შეძენას და ასევე, სამშენებლო სამუშაოებს, მაგრამ მსგავსი ინვესტიცია შეიძლება ჩაითვალოს როგორც განმცხადებლის თანაინვესტიცია. |
| **კითხვა:** *არსებული ფერმა ან სხვა აქტივი ჩაითვლება თუ არა როგორც განმცხადებლის თანაინვესტირება?* |
| **პასუხი:** არსებული აქტივები **არ ჩაითვლება,** როგორც განმცხადებლის თანაინვესტირება. |
| **კითხვა:** *SQIL-ის პროექტის ფარგლებში შესაძლებელია თუ არა რძის/ყველის სადისტრიბუციო ავტომანქანის შეძენა?* |
| **პასუხი:** არა, SQIL-ის პროექტის ფარგლებში ავტომანქანის შეძენა არ შეიძლება, მსგავსი შესყიდვა შეიძლება ჩაითვალოს როგორც განმცხადებლის ფინანსური თანამონაწილეობა, მაგრამ პროექტმა შეიძლება დააფინანსოს მხოლოდ ის ინვენტარი, რომლის მონტაჟი შეიძლება მოხდეს კონკრეტულ ავტომობილში, მაგალითად: მაცივარი |
| **კითხვა**: *რამდენად შესაძლებელია განმცხადებელმა მისი თანადაფინანსების ნაწილის მობილიზაცია მოახდინოს სხვა საგრანტო დაფინანსებით?* |
| **პასუხი:** წარმატების შემთხვევაში და საგრანტო ხელშეკრულებაზე ხელის მოწერის დროს, განმცხადებელს არ ექნება შესაძლებლობა მისი თანადაფინანსების ნაწილის მობილიზაცია სხვა წყაროდან მიღებული თანხით (მაგალითად: გრანტი),მაგრამ ეს არ ეხება კომერციული ფინანსური ინსტიტუტისგან მიღებულ ლიზინგსა თუ სესხს (მათ შორის „შეღავათიანი აგრო კრედიტი’’). განმცხადებელი ვალდებულია მიაწოდოს Land O’Lakes Venture 37 -ს ინფორმაცია სხვა გრანტების შესახებ, რომელიც მას ექნება აპლიკაციის წარდგენის დროისთვის. |
| **კითხვა:** *აუცილებელია თუ არა განმცხადებელი იყოს დარეგისტრირებული როგორც იურიდიული პირი?* |
| **პასუხი:** აღნიშნულ კონკურსში მონაწილეობის მიღება შეუძლიათ საქართველოს კანონმდებლობის შესაბამისად რეგისტრირებულ, მოგებაზე ორიენტირებულ ბიზნეს სუბიექტებს (შპს; სააქციო საზოგადოება, კოოპერატივი, ინდივიდუალური მეწარმე, ა.შ.) აღნიშნული საქმიანობა, დადასტურებული უნდა იყოს ეკონომიკური საქმიანობათა რეესტრიდან ამონაწერის სახით. |
| **კითხვა:** *ვინ არის პასუხისმგებელი SQIL პროექტისგან მოთხოვნილი დანადგარების შესყიდვაზე?* |
| **პასუხი:** SQIL პროექტის მხრიდან მოთხოვნილი დანადგარების შეძენა ხდება პროექტის მიერ, ოფიციალურად გამოცხადებული ტენდერის საფუძველზე და გამჭირვალობის პრინციპის დაცვით. აპლიკანტი ვალდებულია მოაწოდოს SQIL პროექტს მისთვის სასურველი შესასყიდი ინვენტარის ტექნიკური სპეფიციკაცია (მწამროებელი ფირმის მითითების გარეშე) |
| **კითხვა:** *შეიძლება თუ არა მეორადი ტექნიკის/დანადგარების შეძენა თანადაფინანსების პროექტის ფარგლებში?* |
| **პასუხი:** თანადაფინანსების პროექტის ფარგლებში მეორადი ტექნიკის/დანადგარების შეძენა არ შეიძლება. |
| **კითხვა**: *არსებობს თუ არა თანადაფინანსების პროექტის ფარგლებში შესაძლო შესაძენი სხვადასხვა ტექნიკისა თუ დანადგარების მწარმოებლებისა, ბრენდისა თუ კონკრეტული მოდელების წინასწარ შეთანხმებული ჩამონათვალი?* |
| **პასუხი:** სხვადასხვა ტექნიკისა თუ დანადგარების მწარმოებლების, ბრენდისა თუ კონკრეტული მოდელების წინასწარ შეთანხმებული ჩამონათვალი არ არსებობს. ყველა ინვენტარის შეძენა ხდება გამოცხადებული ტენდერის საფუძველზე, განმცხადებელთან წინასწარ შეთანხმებული ტექნიკური მახასიათებლების შესაბამისად. **კონკრეტული ბრენდის შეძენის გარანტიას პროექტი ვერ უზრუნველყოფს.** |
| **კითხვა:** *დაინტერესებულ პირი, რომელმაც უკვე დაასრუ;ა SQIL-ის პროექტის მიერ დაფინანსებული პროექტი, რამდენად ექნება უფლება მონაწილეობა მიიღოს SQIL-ის მიერ გამოცხადებულ თანადაფინანსების სხვა საგრანტო კონკურსებში?* |
| **პასუხი:** თუ დაინტერესებულმა პირმა წარმატებით დაასრულა SQIL-ის მიერ დაფინანსებული თანაინვერსტირების პროექტი, მას აქვს უფლება მონაწილეობა მიიღოს ახალ კონკურსში. |

1. გთხოვთ თან დაურთოთ პერსონალის ორგანიზაციული სტრუქტურა და წამყვანი მუშაკების რეზიუმეები [↑](#footnote-ref-2)
2. სრული საშტატო ერთეულის ეკვივალენტი (FTE) დასაქმებაში დაიანგარიშება შემდეგნაირად: სეზონზე დაქირავებული სეზონური მუშაკის მიერ შესრულებული სრული დღეების რაოდენობა იყოფა 220-ზე. მაგალითად: წლის განმავლობაში სამმა სეზონურმა მუშაკმა იმუშავა: 112, 90 და 98 დღე: ამგვარად FTE -ს რაოდენობა იქნება (112+90+98)/220 = 1.36 სრული საშტატო ერთეული. [↑](#footnote-ref-3)
3. საწარმოს სრული შემოსავალი [↑](#footnote-ref-4)
4. საწარმოს შემოსავალი მხოლოდ ამ პროექტთან დაკავშირებული ბიზნესიდან [↑](#footnote-ref-5)
5. განმცხადებელმა ბიუჯეტის ცხრილში უნდა შეიყვანოს შერჩეული ფერმის მოდელი და მისი მშენებლობისათვის SQIL პროექტის მიერ წინასწარ განსაზღვრული სავარაუდო ხარჯი, ასევე სხვა ყველა ის ინვესტიცია რის განხორციელებასაც აპირებს (არსებობის შემთხვევაში).

   SQIL პროექტის მხრიდან შერჩეული ფერმის მოდელები და მათ ასაშენებლად საჭირო სავარაუდო ხარჯები:

   * დაბმული შენახვის სარძეო ფერმის სადგომი 30 სულ მსხვილფეხა საქონელზე - 135,000 ლარი.
   * დაუბმელი შენახვის სარძეო ფერმის სადგომი ღრმა საფენზე 50 სულ მსხვილფეხა საქონელზე - 279,000 ლარი.
   * დაუბმელი შენახვის სარძეო ფერმის ინდივიდუალური ბოქსებიანი სადგომი 60 სულ მსხვილფეხა საქონელზე - 570,000 ლარი.
   * დაუბმელი შენახვის სარძეო ფერმის ინდივიდუალური ბოქსებიანი სადგომი 100 სულ მსხვილფეხა საქონელზე - 730,00 ლარი.

   ფერმის მოდელებისა და მისი მშენებლობისათვის საჭირო სავარაუდო ხარჯებისათვის იხილეთ ბმული <http://bit.ly/3ZfKVwC>. [↑](#footnote-ref-6)
6. SQIL-ისგან მოთხოვნილი ბიუჯეტის პუნქტები მჭიდროდ უნდა იყოს დაკავშირებული მერძეულ ფერმასთან (მაგალითად, მერძევეობისთვის საჭირო ტექნიკა, რძის გასაგრილებელი ავზები, ცხოველების საკვების მიქსერები, ნაკელის გასატანი ტექნიკა და ა.შ.) და ხარჯების მთლიანი ღირებულება არ უნდა აღემატებოდეს არჩეული მოდელის ფერმის ღირებულებას. [↑](#footnote-ref-7)
7. დეტალები იხილეთ განაცხადის ფორმაში - ცხრილი 1 [↑](#footnote-ref-8)